מחסום חווארה

מחסום חווארה היה המחסום הראשי במעטפת המחסומים המקיפים את העיר הפלסטינית שכם, אשר בשומרון, מאז תחילת האינתיפאדה השנייה בשנת 2000. כיום מחסום זה פתוח ורק לעיתים נדירות נסגר. בתחילת חודש יוני 2009, במסגרת שורת הקלות על תנועת הפלסטינים בשטחים מצד ישראל הופסקה בדיקתם של כלי רכב העוברים במחסום. בעקבות זאת קטן משמעותית היקף הולכי הרגל במעבר, ובסוף אותו חודש הופסקה גם בדיקתם. במחסום חווארה עברו (עד 2009) כ-10,000 פלסטינים ביום בין הכפרים בשומרון ובגזרת שכם. המחסום שימש כנקודת ביקורת של צה"ל על מעבר פלסטינים בין יישובי השומרון בגזרת שכם. הוא שוכן על כביש 60 המחבר את ירושלים ושכם, דרומית-מזרחית לעיר, בין כפר קליל הנכלל באזור הכתר סביב שכם לכפר חווארה הנמצא מחוץ לכתר. מחסום נוסף הוא מחסום בית איבא בצידה המערבי של העיר. המחסום נודע כמוקד לעימותים אלימים בין כוחות צה"ל לאוכלוסייה הפלסטינית, וכן כמחסום אשר סוכלו בו פיגועים רבים. במחסום נתפסו אמצעי לחימה רבים במספר רב של אירועים, מחבלים מתאבדים ומבוקשים רבים במהלך האינתיפאדה השנייה. ב-24 במרץ 2004 עצרו חיילי צה"ל את חוסאם עבדו, בן 15, שניסה לעבור את המחסום עם חגורת נפץ. אירוע זה התרחש כשבוע לאחר שעבדאללה קוראן, בן 12, נתפס עם מטען נפץ בסחורה שהבריח, שהיה אמור להתפוצץ יחד איתו ולפגוע בחיילי המחסום, בלא ידיעתו. במהלך שנת 2004 נעצרו למעלה מ-40 נערים מתחת לגיל 18 עם אמצעי לחימה במחסום. 4 ביולי 2004 – נעצר מפקד מחסום, לאחר שצולם מכה פלסטינים במחסום ומנפץ זגוגיות של מוניות פלסטיניות בעזרת נשקו האישי. ב-22 במאי 2005 נתפס מחבל מתאבד בן 14 ואילו ב-24 במאי נתפס נער נוסף שנשא שני מטעני צינור. ב-20 באוקטובר נתפס נער בן 15 עם 2 סכינים ופצצת מרגמה. 4 באוקטובר 2005 – נדקרה במחסום חיילת של גדוד תעוז על ידי אישה בת 37, אם לחמישה, אשר ככל הנראה, נשלחה על ידי גדודי חללי אל אקצא של הפת"ח. החיילת נפצעה בפניה והדוקרת נורתה למוות על ידי קצין שהיה במקום. 8 באוקטובר 2006 – נתפסו והובאו למחסום שני פלסטינים ששימשו כסייענים בהנחת מטען חבלה ליד ההתנחלות איתמר, הסמוכה לשכם, והוכו על ידי החיילים. 9 באוקטובר 2006 (יום לאחר מכן) – כשנה לאחר דקירת החיילת במחסום, אירע ניסיון דקירה שני, שהפעם נכשל והתוקף נורה למוות. 19 במאי 2008 – הרג כוח של גדוד 931 של חטיבת הנח"ל מחבל בן 24 שנשא 5 מטעני צינור וניסה לפוצצם על החיילים במחסום. 10 בספטמבר 2008 – הגיעה פלסטינית למסלול ההומניטרי המיועד למקרים רפואיים דחופים ושפכה חומצה על עיניו של החייל בעמדה. בעקבות האירוע קראו גורמי צבא לשקול את ביטול ה"מסלול ההומניטרי" בשל העובדה שהפלסטינים מנצלים אותו לביצוע פיגועים. 5 באוקטובר 2008 – נלכד במחסום פלסטיני שנשא עליו 2 מטעני צינור. מדיה וקבצים בנושא מחסום חווארה בוויקישיתוף תלונות על התעללות בפלסטינים במחסום נעצר מפקד מחסום שהתעלל בפלסטינים יואב שטרן‏, פלסטינים: חיילים היכו קשות 2 אחים בחווארה, באתר וואלה, 8 באוקטובר 2006 תפיסת "ילדי תופת" במחסום חווארה מרואן עתאמנה ואורי גליקמן, "הבטיחו לי לשכב עם 72 בתולות", באתר nrg‏, 24 במרץ 2004 אורי גליקמן, החיילים במחסום חווארה גילו שני מטעני חבלה שנשא פלשתיני בן 15, באתר nrg‏, 24 במאי 2005 אורי גליקמן ואיתמר ענברי, בן 15 נתפס במחסום עם פצמ"ר, nrg מעריב, 20 באוקטובר 2005 - על תפיסת ילד עם פצצת מרגמה במחסום חווארה ופירוט מקרים קודמים בשנת 2005 יובל אזולאי, צה"ל עצר נערים נושאי מטענים במחסום חווארה, באתר הארץ, 30 בנובמבר 2007 ילדים מחבלים מתאבדים בסכסוך הישראלי-פלסטיני, ערך בוויקיפדיה האנגלית, המכיל הרבה אזכורים לילדים מחבלים שנתפסו במחסום חווארה תפיסת אמצעי לחימה במחסום אפרת וייס, צה"ל עצר סמוך לשכם פלסטיני שנשא מאות כדורי רובה, באתר ynet, 8 באוקטובר 2006 דקירת חיילת במחסום עמוס הראל‏, פלסטינית אם ל-5 דקרה חיילת, נורתה ונהרגה, באתר וואלה, 5 באוקטובר 2005 חנן גרינברג, הקלות: גם הולכי הרגל במחסום חווארה לא ייבדקו, באתר ynet, 1 ביולי 2009 אורי גליקמן, הנערים תכננו להתפוצץ במחסום, nrg, ‏ 27.4.2005. ראו פסקה אחרונה. נעצר מפקד מחסום שהתעלל בפלסטינים, באתר וואלה, 4 ביולי 2004 אורי גליקמן, בן 15 נתפס עם מטענים, nrg מעריב, 24 במאי 2005. עמוס הראל, פלסטינית אם ל-5 דקרה חיילת, נורתה ונהרגה, הארץ (באתר וואלה), 5 באוקטובר 2005. יואב שטרן, פלסטינים: חיילים הכו קשות 2 אחים בחווארה, הארץ (באתר וואלה), 8 באוקטובר 2006. עמוס הראל, צה"ל הרג אמש מחבל במחסום חווארה בשכם, באתר הארץ, 19 במאי 2008 אפרת וייס, מחסום חווארה: פלסטינית שפכה חומצה על חייל, באתר ynet, 10 בספטמבר 2008 הארץ,שירות "", פלשתינאי נתפס ליד שכם עם שני מטעני צינור, באתר הארץ, 13 באוגוסט 2008